《徐趣园北上过访》
清代·田同之

巷僻寡车辙，秋风静掩门。狂奴毷氉余，散发卧竹根。

故人走上国，过我寒雨轩。投我五字诗，破我三径痕。

相见一相笑，把臂与细论。不惜功名薄，惟期风雅存。

殷勤各欣赏，茗熟香炉温。

作者简介：田同之（1677-1756）字砚思，别字西圃，号小山姜。山东德州人，康熙五十九年（1720）举人，官国子监学正。著有《砚思集》。